ऐसे समय में हवलदार गोकुलानंद महापात्र के भेजे में एक बात आई। शहर की बाहरी बस्ती में अक्सर उनका आना- जाना है। वहां समरू के पास अच्छी देशी दारू कम दाम में मिलती है। इतना जरूर है कि दाम से गोकुलानंद बाबू का कुछ लेना-देना नहीं है। उनकी खाकी वर्दी देख समरू उनसे कुछ मांगने की हिम्मत नहीं करता। उल्टे अपने जर्जर बेंच को यत्न से झाड़ पोंछ कर उन्हें ससम्मान बैठा कर चखना के साथ दो गिलास दारू पेश कर देता है।